AIŠKINAMASIS RAŠTAS

Dėl Molėtų rajono savivaldybės atliekų prevencijos ir tvarkymo 2021-2027 metų plano patvirtinimo

1. Parengto tarybos sprendimo projekto tikslai ir uždaviniai:

Siūloma patvirtinti Molėtų rajono savivaldybės atliekų prevencijos ir tvarkymo 2021- 2027 metų planą, kurio tikslas – darnios ir patrauklios aplinkos užtikrinimas (atliekų prevencijos skatinimas, atliekų atskyrimas susidarymo šaltinyje, siekiant paruošti pakartotinai naudoti arba perdirbti, atliekų paruošimas naudoti pakartotinai arba paruošimas tos pačios arba kitos paskirties produktams ar medžiagoms gaminti, atliekų šalinimo galimybės atitinkančios aplinkos apsaugos reikalavimus užtikrinimas. Plano uždavinys – tobulinti atliekų tvarkymo ir aplinkos apsaugos sistemą, užtikrinti jos veikimą. Parengtas planas suderintas su Valstybine saugomų teritorijų tarnyba prie Aplinkos ministerijos, Kultūros paveldo departamento prie Kultūros ministerijos Panevėžio – Utenos teritoriniu skyriumi, Aplinkos apsaugos agentūra ir Nacionalinio visuomenės sveikatos centru prie Sveikatos apsaugos ministerijos.

1. Siūlomos teisinio reguliavimo nuostatos:

Molėtų rajono savivaldybės atliekų prevencijos ir tvarkymo 2021- 2027 metų planas nustatys naujas Valstybiniame atliekų prevencijos ir tvarkymo 2021-2027 metų plane numatytų užduočių įgyvendinimui reikalingas priemones bei uždavinius periodui iki 2027 metų.

1. Laukiami rezultatai:

Plane nustatyti atliekų tvarkymo tikslai, užduotys ir uždaviniai jiems įgyvendinti atitiks Lietuvos Respublikos Vyriausybės 2022 m. birželio 1 d. nutarimu Nr. 573 patvirtintame Valstybiniame atliekų prevencijos ir tvarkymo 2021–2027 metų plane nustatytus tikslus ir uždavinius.

1. Lėšų poreikis ir jų šaltiniai:

5 metų laikotarpiu (2023-2027 metais) plano priemonių įgyvendinimas Molėtų rajono savivaldybėje kainuos apie 2 mln. Eur, lėšų šaltiniai: Europos Sąjungos parama, Gamintojų ir importuotojų organizacijų lėšos, vietinės rinkliavos ar kitos įmokos už atliekų surinkimą ir tvarkymą lėšos, Savivaldybės aplinkos apsaugos rėmimo specialiosios programos lėšos, kitos lėšos.

1. Kiti sprendimui priimti reikalingi pagrindimai, skaičiavimai ar paaiškinimai.

-